Walter Map

Walter Map (1140 - 1208–1210) a oa ur skrivagner saoz hag a skrivas e latin. N'anavezer nemet un oberenn a vije bet skrivet gantañ, anvet De Nugis Curialium.

E vuhez
Lavarout a rae bout kembreat a orinC. N. L. Brooke, "Map, Walter (d. 1209/10)" en Oxford Dictionary of National Biography, Oxford University Press, 2004 Paysite ha bezañ eus Marz Kembre (marchio sum Walensibus);Ger ha ger: " Eus ar marz gant Kembreiz": Walter Map, De Nugis Curialium distinctio 2, pennad 23 Studiañ a eure e Skol-veur Pariz, war-dro 1160 a greder, d'ar c'houlz ma oa Gerard la Pucelle o kelenn eno.

En em gavout a reas gant Thomas Becket kent 1162. Evel den eus lez ar roue saoz Herri II Bro-Saoz, e voe kaset d'ober kefridioù da-gaout Loeiz VII Bro-C'hall hag ar pab Alesant III, ha moarvat e kemeras perzh e Trede Sened-Iliz Lateran en 1179 ma en em gavas gant kannaded Valdezidi. E-pad ar veaj-se en em gavas gant Herri Iañ Champagn, a oa o stagañ gant e veaj diwezhañ d'ar Reter.

Ul leve-gopr en devoa Map en eskopti Lincoln a-benn 1183 aha kansellor an eskopti e oa a-benn 1186.British History Online Chancellors of Lincoln accessed on October 28, 2007

Goude e voe mestr-chapel e Lincoln, chaloni e St Paul's, London hag en eskopti HerefordBritish History Online Precentors of Lincoln accessed on October 28, 2007 hag arc'hdiagon Oxford en 1196.British History Online Archdeacons of Oxford accessed on October 28, 2007

E varv
Mervel a reas war-dro Gwengolo 1210. 

Oberennoù
Peurvuiañ ne lakaer nemet un oberenn war e gont, an De nugis curialium.

 Notennoù 

 Levrlennadur 
Danevelloù kozh Danvez Breizh, Roparz Hemon, Hor Yezh 1992
 Marylène Possamaï-Pérez, « La figure du roi dans le De Nugis Curialium de Gautier Map », in Et c'est la fin pour quoy sommes ensemble. Hommage à Jean Dufournet, Tome III, Paris, Honoré Champion éditeur, 1993, p. 1155-1170.

Pennad kar
Danvez Breizh

Rummad:Skrivagnerien latin
Rummad:Mojenn Arzhur
Rummad:Ganedigezhioù 1140
Rummad:Marvioù 1210